# data[].attributes.body
Nom:

Endevinem la paraula

Destinataris:

Grup de com a mínim 5 infants a partir de 5 anys.

Espai:

Seria recomanable fer-ho en un espai exterior com un pati o un parc, tot i que també es podria adaptar per fer-ho en un espai interior.

Durada:

Uns 20 minuts, sempre depenent de l’interès dels infants.

Objectius:

Generals

Endevinar paraules

Treballar en equip

Pintar-se el cos

Exercitar la rapidesa mental

Prestar atenció

Gaudir de l’activitat

Específics

Relacionar la pista que dóna el monitor amb la paraula que han d’endevinar.Escoltar als companys i respectar les seves decisions

Pintar els braços, les cames, la panxa i diferents parts del cos

Pensar la paraula que pot encaixar

Encertar la paraula l’abans possible

Recursos:

Pintura de diferents colors

Sabó

Aigua

Paper de mural blanc

Retoladors, colors, o altres estris per escriure

Descripció:

Els infants s’ajunten en grups de 3 o 4 infants. Un cop estan els grups fets, el monitor/a escriurà al mural la lletra del principi i del final d’una paraula, i entremig posarà un guió per cada lletra que falta per completar la paraula. Per exemple amb la paraula casa: C _ _ A.

Una vegada això fet, el monitor/a dirà una pista perquè als infants els sigui més senzill endevinar la paraula. A partir d’aquí cada grup haurà de dir una lletra o per endevinar la paraula.

En el cas que els infants diguin una lletra que no encaixa, s’hauran de pintar una part del cos amb pintura, utilitzant les mans.

Es faran diferents partides i un grup serà eliminat quan tots els membres d’aquest tinguin tot el cos pintat.

Una vegada els grups comencin a ser eliminats seran ells els qui escolliran la paraula per encertar, en comptes del monitor/a i així fins que guanyi un dels grups.

Variants:

Com a dificultat depenent de l’edat es podria  no donar cap pista perquè sigui més complicat encertar la paraula. També es podria treure la lletra final de la paraula, la del principi o fins i tot les dues.

Per simplificar el joc, es podria posar una lletra del mig de la paraula, per exemple amb la paraula elefant es faria: E_ _F_ _ T.

D’aquesta manera als infants els seria més fàcil endevinar la paraula. D’altra banda, també es podria dibuixar una part de la paraula, en aquest cas, per exemple la trompa.

# data[].attributes.body
Nom:

Pedra, paper i tisores gegant

Destinataris:

Infants a partir de 4 anys

Espai:

Interior o exterior

Durada:

5-7 minuts

Objectius

Generals:

Millorar la motricitat gruixuda

Treballar la capacitat de reacció

Mantenir la concentració i l’atenció

Desenvolupar la memòria

Respectar les normes del joc

Afavorir el desenvolupament social

Específics:

Realitzar els moviments corresponents en cada moment

Exercitar la reacció atenta i ràpida

Fomentar la participació i bones relacions entre els infants

Acceptar la frustració

Recursos:

No es necessita material

Descripció:

Tots els infants es dispersen per l’espai i van caminant per aquest. Un cop es troben a un altre infant, es posen un davant de l’altre i amaguen darrera de l’esquena els braços. En aquest moment canten la cançó: -1,2,3 pedra, paper, tisores, 1,2,3 JA!

Un cop escolten el JA: Han de triar si volen treure:

Paper:  Amb tot el cos fas la forma d’estrella de mar i simbolitzaràs paper.

Pedra: Has de convertir-te en una bola, portant els braços fins les cames i embolicar-les.

Tisores: Amb els braços estirats i enfocant al contrari simularem les tisores.

Depenent del que els infants treguin, guanyarà un o l’altre, tenint en compte que:el paper guanya la pedra perquè l’embolica; les tisores guanyen el paper perquè el tallen, i la pedra guanya les tisores perquè les espatllen i les trenquen.

A continuació, l’infant que hagi perdut, haurà de posar-se darrera de l’infant que la guanyat i l’haurà d’animar.

Aquesta dinàmica es va repetint fins que només quedi un únic guanyador.

Variants:

Un dels principals problemes que ens podem trobar és que els infants no entenguin els moviments o no els recordin. Per aquest motiu, el que podem fer és exemplificar tants cops com sigui necessari els moviments si ens ho demanen o bé, si no els acaben de dominar, podrien fer els gestos amb la mà, com el pedra, paper i tisores tradicional.

# data[].attributes.body
Nom

ScratchJr

Destinataris

25 infants d’entre 5 i 6 anys

Espai

Interior

Durada

Uns 20/30 minuts

Objectius

Generals

Iniciació a l’alfabetització

Treballar aspectes de les matemàtiques

Conèixer elements de l’entorn

Reconèixer aspectes de la vida quotidiana

Incentivar l’ús de noves tecnologies

Potenciar la creativitat

Millorar a motricitat fina

Específics

Iniciar el coneixement de les lletres

Treballar els números i altres aspectes matemàtics com gran-petit, lluny- a prop...

Conèixer elements i altres aspectes del mar, l’espai, els animals, la natura...

Potenciar la coordinació ull-mà

Augmentar la precisió amb els dits

Recursos

Tauletes amb l’aplicació “ScratchJr” instal·lada.

(https://www.scratchjr.org/index.html)

Descripció

ScratchJr és un joc digital en el quals els infants poden crear ells mateixos el que volen que passi o volen veure. En aquest, poden escollir diferents personatges, ambients, situacions... i poden dissenyar els moviments de cada personatge, crear situacions determinades, etc.

Aquest recurs el podríem trobar a les tablets de classe i utilitzar-lo com un element dels racons, on podríem disposar de diferents tauletes perquè puguin jugar diferents infants a la vegada.

Variants

Per tal de fer-lo més difícil, podríem instal·lar aquesta aplicació a un ordinador. D’aquesta manera, en comptes de fer-ho amb el dit, ho haurien de fer amb el ratolí que els suposarà una dificultat extra degut a la coordinació.

D’altra banda, per tal de simplificar-lo, podríem projectar-lo a la  pissarra digital de l’aula i que entre tots els infants creïn una situació. El fet de fer-ho amb el dit i en una pantalla tant gran com és la pantalla digital seria més fàcil per a ells i elles i comptarien també amb l’ajuda de l’educador/a.

# data[].attributes.body
Nom:

Culi-pandea

Destinataris:

Mínim: 5 infants.

Màxim: 12 infants.

Edat: 4-6 anys

Espai:

Interior o exterior

Durada:

Entre 30-45 minuts.

Objectius:

Generals:

- Treballar la cohesió de grup.

- Trencar el gel entre tots els participants d’una manera dinàmica.

Específics:

- Aprendre els noms dels companys.

- Treballar l’atenció tant en els companys com en el joc.

- Establir una confiança de grup.

Recursos:

- 1 pilota de tenis.

Descripció:

El joc Culi-pandea consisteix a passar la pilota de tenis per sota del cul al company de l’esquerra.

Els participants i la monitora s’asseuran en forma de rotllana a terra. La responsable començarà posant-se la pilota al cul i, amb l’ajuda del cul, li haurà de passar aquesta al participant de la seva esquerra. A la vegada que li passa, haurà de dir: “(Nom del participant) culi-pandea” → EXEMPLE: “Joan culi-pandea”.

Quan aquest participant, en aquest cas el Joan, rebi la pilota, li passarà al seu company de l’esquerra amb el mateix moviment i frase (canviant el nom del partipant) que ha efectuat la responsable.

Aquesta pilota haurà de passar per tots els participants fins que arribi a la monitora que ha sigut la primera a realitzar l’acció.

Variants:

Una variant podria ser incorporar una segona pilota al joc, de manera que una anés cap a l’esquerra i l’altre, a la dreta.

També es podria augmentar la dificultat del joc a través de la repetició dels noms dels participants anteriors. És a dir, si ja han dit el nom quatre participants, el cinquè haurà de dir els quatre noms anteriors i el del company de l’esquerra.

EXEMPLE → “Joan, Maria, Sonia, Pep i Jordi culi-pandea”.

# data[].attributes.body
Nom:

Passar-se la pilota

Destinataris:

Mínim:5 infants.

Màxim: 20 infants.

Edat: 3-6 anys

Espai:

Interior o exterior

Durada:

Entre 15-20 minuts.

Objectius:

Generals:

Treballar la cohesió de grup.

Deixar de banda la timidessa.

Específics:

Aprendre els noms dels companys.

Tenir agilitat a l'hora d'actuar.

Treballar l’atenció tant en els companys com en el joc.

Establir una confiança de grup.

Recursos:

- Pilotes (mínim dues)

Descripció:

Asseguts en rotllanes, dir: "De (nom de qui la tira) a (nom de qui la rebrà)" i tot seguit passar-li la pilota.

Exemple: "D'en Pere a la Paula" i en Pere li passa la pilota a la Paula.

Quan ja ens coneixem i per augmentar la velocitat podem dir només el nom del que rebrà la pilota.

Exemple: "A la Paula" i en Pere li passa la pilota a la Paula.

Variants:

Fer tota varietat de passes.

Usar tota varietat de pilotes.

Passar quelcom que no sigui una pilota.

Col·locar-nos en tota varietat de postures.

Canviar el nom per el cognom.

Posar una música que ens marqui el ritme dels passes.

Donar a cada nen i nena una pilota de diferent mida i color. Se la guarda i en rebre la del joc és obligat canviar la que rep per la seva.

# data[].attributes.body
Nom

El director d'orquestra.

Destinataris

Entre 15-20 infants (P-4/P-5).

Espai

Interior o exterior.

Durada

Entre 20-25 minuts.

Objectius

Generals:

-Treballar l'atenció.

-Treballar la motricitat fina.

-Treballar la motricitat gruixuda.

-Potenciar la imaginació.

Específics:

-Treballar la concentració.

-Potenciar les reaccions oculo-gestuals.

-Fomentar la imitació.

Recursos

Cd

Radiocasset

Descripció

Primer de tot ens asseurem en rotllana per tal de poder observar-nos les cares els uns als altres, i un cop situats, s'escollirà a un infant que serà el responsable d'endevinar qui és el director, on aquest s’haurà d’allunyar amb un dinamitzador per no escoltar res a partir d’aquest moment.

Un cop el company hagi marxat s'escollirà el que serà el director d'orquestra.

El paper d'aquest estarà basat a esdevenir moviments, corporals, facials, etc.

Tots els companys hauran d'imitar al director, a més a més d'intentar amagar la seva identitat.

El director haurà d'anar canviant de moviments periòdicament intentant ser variat i original.

El company que ha marxat haurà de tornar i fixant-se atentament qui és el director, i en el cas d'encertar-lo ell mateix serà el següent director, i tornarem a començar.

OBSERVACIONS:

Aquest joc es pot esdevenir amb música, o sense, per tal d'intentar compaginar els moviments amb el ritme.

Variants

La variant que es pot dur a terme en aquest joc és dur-lo a terme en lloc de forma de rotllana, dempeus i amb moviments menys estàtics. També es pot introduir la música a estones, barrejant aquest joc amb el del stop per tal d'apujar una miqueta la dificultat d'endevinar qui és el director.

# data[].attributes.body
Nom

STOP amb danses.

Destinataris

Entre 10-15 infants.

Aula de P-2

Espai

Interior

Durada

Entre 15-20 minuts.

Objectius

Generals:

-Treballar l'escolta musical.

-Potenciar l'atenció.

-Treballar la motricitat gruixuda.

-Fomentar la cooperació.

Específics:

- Augmentar la capacitat de concentració.

- Practicar la diferència entre moviment/estàtic.

-Treballar l'escolta activa.

Recursos

-Ràdio.

-Músiques populars.

-Aula polivalent, gimnàs o espai ampli.

Descripció

Primer de tot, reproduirem les músiques corresponents, i ensenyarem, demostrarem i practicarem les danses corresponents a cada cançó per tal que els infants reconeguin tant la música, com les danses de les mateixes cançons.

(La cançó de la maneta, el jan petit, etc. Aquestes poden ser al gust del dinamitzador.)

A continuació introduirem als infants el terme STOP, on els infants hauran d'aturar-se cada vegada que la música s'aturi.

Tot i que mentre que això no passi, aquests hauran de seguir duent a terme la dansa corresponent.

En el cas que un infant segueixi ballant quan la música s'hagi aturat, quedarà eliminat temporalment, sense poder ballar durant la següent ronda, havent-se de quedar dempeus i amb les cames obertes, per tal que quan la música torni a sonar, algun dels seus companys passi per sota de les seves cames i així poder salvar-lo.

Variants

Es podria introduir danses noves, normes noves, com podria ser el fet de fer parelles, trios, ballar en grup, etc.

També es podria canviar la forma de salvar als companys, introduint abraçades, picades de mà, petons, etc.

# data[].attributes.body
Nom

Pintem amb gel

Destinataris

18 infants d’entre 2 i 3 anys

Espai

Interior

Durada

Aquesta activitat requereix dues sessions. La primera d’uns 10 minuts i la segona d’uns 20 minuts

Objectius

Generals

Estimular el tacte

Estimular la vista

Treballar la motricitat fina

Observar el procés de solidificació de l’aigua

Motivar la imaginació

Potenciar la creativitat

Treballar l’expressió artística

Específics

Exercitar la pinça

Millorar la coordinació ull- mà

Adonar-se que l’aigua s’ha convertit en gel

Conèixer la textura del gel

Diferenciar els conceptes de fred i calor

Treballar els colors

Recursos

Colorant alimentari

Glaçoneres

Aigua

Paper kraft

Celo o precinte

Descripció

Primera sessió: Primer de tot posarem un bol amb aigua i repartirem glaçoneres als infants i una xeringa per a cada un. Amb les xeringues, hauran d’anar agafant l’aigua del bol i omplir els forats de les glaçoneres.

Quan hagin acabat, els repartirem el colorant alimentari perquè hi posin un parell o tres de gotes a cada forat de la glaçonera amb l’ajuda de l’educador/a.

Finalment ho posem al congelador.

Segona sessió: Primer de tot posarem el paper kraft al terra i l’enganxarem amb celo o precinte. Repartirem les glaçoneres amb els gels de colors als infants i els deixarem pintar lliurement.

(EN EL CAS DE QUE TINGUIN BATES A L’ESCOLA ELS HI POSAREM PERQUÈ NO ES TAQUIN. TAMBÉ CALDRÀ AVISAR A LES FAMÍLIES PER SI ELS INFANTS ES TAQUESSIN LA ROBA).

# data[].attributes.body
Nom:

Joc heurístic adaptat.

Destinataris:

Mínim: 4 infants.

Màxim: 10 infants.

Edat: 1 - 2 anys (P1)

Espai:

Interior

Durada:

Entre 30-45 minuts.

Objectius:

Generals:

Fomentar l'interès pels diferents objectes.

Coordinar els moviments de les dues mans.

Adquirir l’hàbit d’endreçar el material.

Específics:

Augmentar la capacitat de concentració en el joc durant un període de temps.

Picar un objecte amb un altre.

Ficar un o més objectes dins d’un tub o envàs.

Encaixar un objecte rodó dins d’un tub.

Enfilar diferents materials.

Distribuir els diferents materials en les bosses corresponents en la fase de la recollida.

Recursos:

Envasos de metall

Claus.

Cordes.

Pilotes de goma petites.

Tubs de plàstic.

Tubs de cartró.

Anelles de fusta.

Rulons de perruqueria.

Pinces de la roba.

Cadenes.

Embuts.

Cabdells de llana.

Bosses  de tela amb la fotografia de cada material.

Descripció:

1. EXPLORACIÓ I COMBINACIÓ D’OBJECTES

L’educadora haurà distribuït els diferents materials de tal forma que cada infant tingui, en la precisió més gran possible, la mateixa quantitat de cada objecte. *

Cada infant s’asseurà davant d’un grapat d’objectes i començarà a explotar en major o menys mesura, depenent del grau de desenvolupament de l’infant.

L’exploració dels objectes durarà entre 20-25 minuts, segons la motivació i l’activitat que tinguin els infants. Durant aquest temps els infants podran agrupar, enfilar, fer series… mentre que l’educadora fa la funció d’observador per poder fer, en aquell mateix moment o més tard, l’avaluació individual de cada infant.

* A cada agrupació d’objectes, hi haurà d’haver 5 objectes diferents dels esmentats a l’apartat de recursos (a ser possible de diferents materials). Tot i així, un element que ha d’estar present sempre és l’envàs de metall.

2. RECOLLIDA

Una vegada han explorat els objectes, arriba la recollida del material (10-15 minuts). S’ha de dir que cada objecte ha de tenir una bossa de tela amb una fotografia d’aquest material per tal que els infants el puguin reconèixer. D’aquesta manera, l’educadora dirà, per exemple: “Anem a recollir les cadenes” (tenint a la mà una cadena per tal que els infants puguin reconèixer aquest objecte i poder-lo trobar).

A més, l’educadora haurà d’ajudar als infants a recollir o anar darrere d’ells perquè posin els objectes a les bosses. Tot i així, a mesura que va passant el curs, la intervenció de l’educadora en la recollida haurà d’anar disminuint.

OBSERVACIONS: El joc heurístic s’haurà de fer una vegada per setmana, per exemple, tots els dilluns al matí.

Variants:

La variant que es pot dur a terme en aquest joc és els materials que s’utilitzin, és a dir, amb la gran varietat d’objectes dels quals disposem, s’haurien de canviar cada setmana. Amb això s’aconseguirà que els infants es familiaritzin amb tots ells.

# data[].attributes.body
Nom:

Camí sensorial

Destinataris:

Infants a partir de dos anys

(Màxim de 5)

Espai:

Interior

Durada:

20- 25 minuts

Objectius:

Generals:

Treballar a través de l’educació sensorial

Conèixer el cos i les seves possibilitats

Millorar les capacitats sensorials

Possibilitar el coneixement d’objectes, materials mitjançant el contacte amb aquests.

Específics:

Experimentar a través dels peus

Fomentar la percepció tàctil

Identificar i conèixer els diferents materials

Recursos:

Felpa negra per la base

1 pot (per posar la petjada que contingui l’aigua)

Esponges

Llenties

Arrós

Cigrons

Plumes

Cotó fluix

Herba artificial

Tros de catifa

Pedres

Sorra

Aigua

Cola o superglue

Tisores

Descripció:

Els infants hauran de treure’s les sabates i els mitjons. Un cop tret tot, es posaran en fila i començaran a seguir el camí guiat per les petjades. Podran estar-se a la petjada tota l’estona que vulguin i, les educadores podran preguntar-li quina els hi ha agradat més o menys, quina tenia un tacte més suau o raspós, etc.

Variants:

En el cas que algun infant no estigui segur de trepitjar algun material (perquè li fa angunia o quelcom), pot utilitzar les mans i explorar amb aquestes o pot estar acompanyat de l’educador/a si ho reclama. En cap cas s’obligarà al infant  a trepitjar algun material que no vulgui, han d’explorar lliurement i sense cap tipus d’obligació.

# data[].attributes.body
Nom
Ens pintem
Destinataris
Grup a partir de 10 infants de dos anys en endavant.
Espai
Es pot fer tant en espai interior com exterior.
Durada
Uns 15 minuts, sempre depenent de l’interès dels infants.
Objectius
Generals

Treballar l’empatia

Posar en pràctica la confiança

Aprendre a tenir paciència

Practicar la motricitat fina

Específics

Pintar al company a través del film

Deixar al company pintar sense por que es taqui.

Esperar que un infant acabi per fer-ho l’altre

Practicar la pinça agafant el pinzell.

Recursos

Paper film

Pintura de diferents colors

Cadires

Pinzells

Celo

Descripció
En primer lloc es posaran  cadires amb una separació d’uns 50cm aproximadament.
Entremig de les cadires, a l’altura dels seients s’enganxarà el paper film, amb ajuda del celo, a l’altura del seient de les cadires.
A partir d’aquí els infants faran parelles, un d’ells s’estirarà de forma que tindrà el cap a baix del paper film, amb una distància de 100cm entre l’infant i el paper film.
L’altre infant amb un pinzell i pintura de diferents colors pintarà sobre el paper film de manera lliure durant uns 5 minuts.
A partir d’aquí els dos infants Es canviaran el lloc.
Variants
Per simplificar l’activitat, en comptes d’utilitzar pinzell podrien utilitzar esponges o fins i tot pintar amb les pròpies mans.
Per donar-li complexitat a l’activitat es podria dirigir i que l’infant intentés dibuixar la boca, els ulls i el nas a la cara de l’altre infant.

# data[].attributes.body
Nom:
Els descobridors. Joc de la panera dels tresors.
Destinataris:
Grup de com a màxim 10 infants a partir dels 6 mesos.
Espai:
Aquesta activitat s'ha de desenvolupar en un espai preferiblement interior.
Durada:
Uns 15-20 minuts, sempre depenent de l'interès dels infants.
Objectius:
Generals

Promoure interès dels diferents objectes a l'infant.

Estimular el moviment del cos i dels sentits.

Coordinar ull, mà i boca.

Específics

Afavorir la curiositat innata per descobrir les qualitats de les coses que troba al seu abast.

Oferir la possibilitat d’aprendre per si sol.

Augmentar la capacitat de concentració.0 Desenvolupar la capacitat d’exploració.

Estructurar el pensament.

Recursos:

Material noble.

metall,

fusta,

roba,

vidre,

objectes naturals ( pinyes, pedres...)

goma,

objectes de material natural,

panera de vímet.

S’ha d’anar amb molta cura de l’elecció dels objectes i que no suposin cap perill pels infants. Els objectes no han de ser més petits que una nou gran i sempre hem de ser presents mentre dura l’activitat.

Descripció:

Es posa a l’abast dels infants una panera de vímet, plana i sense nanses, que contingui tota una sèrie d’objectes d’ús quotidià, fets amb material noble.

Amb això els infants de 6 a 12 mesos, podran treballar l’educació sensorial i la logicomàtematica a partir d’uns objectes quotidians que afavoreixen la manipulació, l’exploració, l’estimulació dels sentits, la capacitat de coordinar ull, mà i boca.

Els infants jugaran sols amb els objectes de la panera, sense la intervenció de l'adult tot i que a la vegada han de ser presents per donar-li confiança amb la seva presència.

L’infant és totalment lliure i pot triar l’objecte que més li agrada i explorar-lo, el pot llepar, sacsejar-lo, acariciar-lo…

Estimularan els sentits amb els diferents objectes, i coneixeran les diferents textures, pesos, formes, olors, sabors, diferents sons que es produeixen al sacsejar, colors, formes, grandàries…a la panera es podrà posar diferents objectes fets de diferents materials.

Variants:

Una variant que podem utilitzar amb aquesta activitat, és utilitzar recursos més naturals, per exemple fruites o hortalisses.

Amb aquesta variant, l'infant podria engrescar i jugar amb peces de fruita o hortalisses naturals que a més aporten gust, olor i textures noves per a la seva base de dades (i per descomptat, vitamines)